CELEX: 62010TN0540
Language: mt
Date: 2010-11-24 00:00:00
Title: Kawża T-540/10: Rikors ippreżentat fl- 24 ta’ Novembru 2010 — Spanja vs Il-Kummissjoni

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/48
            
         Rikors ippreżentat fl-24 ta’ Novembru 2010 — Spanja vs Il-Kummissjoni
   (Kawża T-540/10)
   ()
   2011/C 30/87
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentant: M. Muñoz Pérez, avukat)
   
      Konvenuta: Il-Kummissjoni Ewropea
   
      Talbiet tar-rikorrent
   
   Ir-Renju ta’ Spanja jitlob lill-Qorti Ġenerali jogħġobha
   
               —
            
            
               tannulla d-Deċiżjoni C(2010) 6154, tat-13 ta’ Settembru 2010, li permezz tagħha l-Kummissjoni naqqset l-għajnuna allokata mill-Fond ta’ Koeżjoni għall-fażijiet ta’ proġett
               
                           —
                        
                        
                           “Linja ta’ veloċità għolja Madrid-Zaragoza-Barcelona-Fruntiera Franċiża. Medda Lleida-Martorell (Pjattaforma). Medda IX-A” (CCI Nru 2001.ES.16.C.PT.005)
                        
                     
                           —
                        
                        
                           “Linja ta’ veloċità għolja Madrid-Zaragoza-Barcelona-Fruntiera Franċiża. Medda Lleida-Martorell (Pjattaforma). Medda X-B (Avinyonet del Penedés-Sant Sadurní d’Anoia)” (CCI Nru 2001.ES.16.C.PT.008)
                        
                     
                           —
                        
                        
                           “Linja ta’ veloċità għolja Madrid-Zaragoza-Barcelona-Fruntiera Franċiża. Tramo Lleida-Martorell (Pjattaforma). Medda XI-A y XI-B (Sant Sadurni d’Anoia-Gelida)” (CCI Nru 2001.ES.16.C.PT.009) u
                        
                     
                           —
                        
                        
                           “Linja ta’ veloċità għolja Madrid-Zaragoza-Barcelona-Fruntiera Franċiża. Medda Lleida-Martorell (Plataforma). Medda IX-C” (CCI Nru 2001.ES.16.C.PT.010
                        
                     
         
               —
            
            
               sussidjarjament, f’dak li jikkonċerna l-korrezzjonijiet applikati għall-emendi li jirriżultaw mill-qbiż tal-limiti tal-ħoss (medda IX-A), tal-emenda tal-PGOU (pjan ġenerali ta’ amministrazzjoni urbana) tal-muniċipalità ta’ Santa Oliva (medda IX-A) u tad-differenzi tal-kundizzjonijiet ġeotekniċi (meded X-B, XI-A, XI-B u IX-C), tannulla parzjalment id-deċiżjoni sa fejn tnaqqas l-ammont tal-korrezzjoni ta’ EUR 2 348 201,96.
            
         
               —
            
            
               fi kwalunkwe każ, tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz tad-deċiżjoni meħuda, il-Kummissjoni naqqset l-għajnuna inizjalment allokata mill-Fond ta’ Koeżjoni għall-fażijiet ta’ proġetti msemmija iktar ’il fuq minħabba li twettqu xi irregolaritajiet fl-applikazzjoni tal-leġiżlazzjoni dwar il-kuntratti pubbliċi.
   Skont ir-Renju ta’ Spanja, id-deċiżjoni għandha tiġi annullata għat-tliet motivi segwenti:
   
               (a)
            
            
               Ksur tal-Artikolu H(2) tal-Anness II tar-Regolament Nru 1164/94 (1), peress li l-Kummissjoni adottat id-deċiżjoni tagħha mingħajr ma osservat it-terminu ta’ tliet xhur wara s-seduta li kienet ġiet konvokata għaliha.
            
         
               (b)
            
            
               Ksur tal-Artikolu 20(2)(f) tad-Direttiva 93/38 (2), peress li l-Kummissjoni applikat b’mod żbaljat din id-dispożizzjoni sa fejn l-għoti ta’ prestazzjonijiet addizzjonali huwa operazzjoni differenti mill-emenda ta’ kuntratt li qed jiġi implementat prevista mil-leġiżlazzjoni Spanjola dwar il-kuntratti pubbliċi, b’mod li din l-emenda ma taqax taħt il-kamp ta’ applikazzjoni tad-Direttiva 93/38.
            
         
               (c)
            
            
               Sussidjarjament, ksur tal-Artikolu 20(2)(f) tad-Direttiva 93/38 sa fejn il-kundizzjonijiet kollha li jippermettu lill-awtoritajiet Spanjoli li jaġġudikaw, wara l-proċedura nnegozzjata mingħajr reklamar, ix-xogħlijiet addizzjonali li saru fl-erba’ fażijiet tal-proġett affettwati mill-korrezzjonijiet kienu sodisfatti.
            
         
      (1)  Regolament tal-Kunsill (KE) Nru 1164/94, tas-16 ta’ Mejju 1994, li jistabbilixxi Fond ta’ Koeżjoni (ĠU Edizzjoni Speċjali bil-Malti, Kapitolu 14, Vol. 1, p. 9).
   
      (2)  Direttiva tal-Kunsill 93/38/KEE, tal-14 ta’ Ġunju 1993, li tikkoordina l-proċeduri ta’ akkwist pubbliku għal entitajiet li joperaw fis-setturi tal-ilma, tal-enerġija, tat-trasport u tat-telekomunikazzjoni (ĠU Edizzjoni Speċjali bil-Malti, Kapitolu 6, Vol. 2, p. 194).